Emma E. Bookeri algkool

Emma E. Bookeri algkool (Emma E. Booker Elementary School) on avalik algkool USAs Florida osariigis Sarasota maakonnas Sarasota linnas.

Kool avati 1989. aastal ja kuulub Sarasota maakonna avalike koolide (Sarasota County Public Schools) halduspiirkonda. Koolis õpetatakse alates koolieelsete klasside (Pre-Kindergarten) kuni 5. klasside õpilasi.

Kool sattus tähelepanu huviorbiiti 11. septembri 2001 terrorirünnakute ajal, kui seal viibis seal USA president George W. Bush, kes külastas kooli, et edendada oma hariduspoliitikat, eriti No Child Left Behind Acti.

Esimene rünnak, American Airlinesi lend 11 rammimine Maailma Kaubanduskeskuse Põhjatorni, leidis aset kell 8:46 USA Idaaja (Eastern Standard Time) järgi, umbes 10 minutit enne kui president jõudis kooli. Üks pressifotograaf kuulis raadioteadet, et Valge maja pressisekretär Ari Fleischerilt küsiti "crashi" kohta ja oli ootel kõne julgeolekunõunik Condoleezza Rice'lt.

Bush sisenes teise klassi õpetaja Sandra Kay Danielsi klassi, kus ta tutvustas klassile haridusminister Rod Paige'i, misjärel ta istus maha ja hakkas lastele lugema jutustust The Pet Goat. Kella 9:05 ajal sosistas Valge Maja personaliülem Andrew Card Bushile otse kõrva: "Teine lennuk rammis teist torni. Ameerikat rünnatakse." (A second plane has hit the second tower. America is under attack.) Bush pingestus, kuid istus edasi veel ligi seitse minutit ja kuulas, kuidas lapsed lugesid. Lugu lõppes fraasiga "more to come", mispeale president küsis neilt selle tähendust: "What does that mean - 'more to come'?" Kui üks õpilane vastas, kiitis president õpilaste lugemisoskust ja julgustas neid edasi harjutama, siis vabandas ennast ja lahkus klassist, kus teda teavitati juhtunust.

Valge maja korrespondent Bill Sammon mainis hiljem raamatus Fighting Back: The War on Terrorism from Inside the White House, et Bushi pressisekretär Ari Fleischer oli klassi tagaosas ja hoidis üleval märkmikku, kuhu ta oli kirjutanud: "Ära maini sellest veel midagi" (Don't say anything yet).

pisi|President George W. Bush pidamas koolis riikliku pöördumist, kus ta rääkis Ameerika Ühendriike tabanud terrorirünnakutest
Bush pidi pidama kooli raamatukogus lühikese pressikonverentsi, mis lükati mõned minutid edasi. Kui ta kohale jõudis, ütles ta: "See on raske moment Ameerikale" ja plaanitud teema asemel pidas ta riikliku pöördumise, rääkides terrorirünnakutest ja valitsuse viivitamatust vastusest, mispeale kell 9:32 ta lahkus koolist ja suundus Sarasota-Bradentoni lennujaama, kust presidendi lennuk Air Force One tõusis õhku kell 9:55, suundudes Barksdale'i õhuväebaasi Louisianas.

Nädal aega hiljem kirjutas Bush koolidirektor Gwendolyn Tose-Rigellile, vabandades, et ta ei saanud kauemaks jääda.

Tose-Rigell mainis hiljem: "Ma ei arva, et keegi oleks sellega suutnud paremini hakkama saada. Mida oleks see andnud, kui [Bush] oleks oma toolilt püsti karanud ja klassist välja tormanud?" (I don't think anyone could have handled it better. What would it have served if [Bush] had jumped out of his chair and ran out of the room?) Ka õpilased, kellega Bush koos klassis luges, jagasid sama seisukohta. Mariah Williams ütles: "Ma ei suuda unustada, kuidas ma nägin tema nägu punaseks muutumas ja ta järsku muutus vägagi tõsiseks. Aga ma ei mõistnud seda veel ja olin alles seitsmene. Ma olen õnnelik vaid, et ta ei tõusnud püsti ja ei lahkunud, kuna siis ma oleksin olnud palju rohkem hirmunud ja segaduses." (I'll always remember watching his face turn red. He got really serious all of a sudden. But I was clueless. I was just seven. I'm just glad he didn't get up and leave because then I would have been more scared and confused.) Klassikaaslane Chantal Guerrero nõustus: "President proovis hoida meid sellest teada saamast, muidu me oleksime paanitsenud." (I think the President was trying to keep us from finding out, so we all wouldn't freak out.)

 Viited 

Kategooria:Florida
Kategooria:Ameerika Ühendriikide koolid